(3)

Po členu 2 se vstavijo naslednji členi ║: „Člen 2a Evropsko omrežje upravljavcev prenosnega omrežja za plin Vsi upravljavci prenosnega omrežja sodelujejo na ravni Skupnosti prek vzpostavitve Evropskega omrežja upravljavcev prenosnega omrežja za plin, da bi zagotovili optimalno upravljanje , usklajeno delovanje in dober tehnični razvoj evropskega omrežja za prenos plina ter spodbudili dokončno oblikovanje notranjega trga s plinom, čezmejne trgovine in delovanja trga energetike . Člen 2b Ustanovitev Evropskega omrežja upravljavcev prenosnega omrežja za plin 1. Upravljavci prenosnega omrežja za plin do ║ […] ║ Komisiji in Agenciji predložijo osnutek statuta, seznam bodočih članov in osnutek poslovnika ▐ z namenom ustanovitve Evropskega omrežja upravljavcev prenosnega omrežja za plin. 2. V dveh mesecih po prejemu teh informacij Agencija po uradnem posvetovanju z organizacijami, ki zastopajo vse zainteresirane strani, zlasti uporabnike sistema in odjemalce, Komisiji predloži mnenje o osnutku statuta, seznamu članov in osnutku poslovnika. 3. Komisija poda svoje mnenje o osnutku statuta, seznamu članov in osnutku poslovnika, pri čemer upošteva mnenje Agencije iz odstavka 2, v roku treh mesecev po prejemu tega mnenja ▐. 4. Upravljavci prenosnega omrežja v roku treh mesecev po prejemu mnenja Komisije ustanovijo Evropsko omrežje upravljavcev prenosnega omrežja za plin, sprejmejo svoj statut in poslovnik ter ju objavijo. Člen 2c Naloge Evropskega omrežja upravljavcev prenosnega omrežja za plin 1. Da bi dosegli cilje, določene v členu 2a, Evropsko omrežje upravljavcev prenosnega omrežja za plin določi in predloži v potrditev Agenciji po postopku, določenem v členu 2d v povezavi s členom 6(3) Uredbe (ES) št. …/2008 [o ustanovitvi Agencije za sodelovanje energetskih regulatorjev], naslednje: a) osnutek kodeksa omrežja na področjih iz odstavka 3 , pripravljenega v sodelovanju z udeleženci na trgu in uporabniki omrežja ; b) skupna orodja za delovanje omrežja in načrte raziskav; (c) 10-letni naložbeni načrt, vključno s poročilom o ustreznosti ponudbe in povpraševanja, in sicer vsako drugo leto; d) ukrepe za zagotovitev sprotnega usklajevanja delovanja omrežja v običajnih in izrednih razmerah; e) smernice za usklajevanje tehničnega sodelovanja med upravljavci prenosnih omrežij Skupnosti in tretjih držav; f) letni delovni program na osnovi prednostnih nalog, ki jih določi Agencija ; g) letno poročilo; ter h) letno napoved glede ponudbe poleti in pozimi. 2. Letni delovni program iz odstavka 1(f) vsebuje seznam in opis ▐ kodeksa omrežja , načrt usklajevanja upravljanja omrežja ter dejavnosti raziskav in razvoja, ki jih je treba pripraviti v zadevnem letu, ter okvirni časovni razpored. 3. Podrobni ▐ kodeks omrežja zajema naslednja področja, glede na prednostne naloge, opredeljene v letnem delovnem programu: a) pravila glede varnosti in zanesljivosti omrežja , vključno s pravili glede interoperabilnosti in operativnimi postopki v izrednih razmerah ; b) pravila glede povezovanja na omrežje in dostopa, ▐ c) pravila za dodeljevanje čezmejne zmogljivosti in upravljanje prezasedenosti; ▐ d) pravila glede preglednosti , povezane z omrežji ; e) pravila za izravnavo in poravnavo ; ▐ f) energetska učinkovitost plinskih omrežij. 4. Agencija spremlja izvajanje ▐ kodeksa omrežja s strani Evropskega omrežja upravljavcev prenosnega omrežja za plin . 5. Evropsko omrežje upravljavcev prenosnega omrežja za plin vsaki dve leti objavi 10-letni naložbeni načrt za celotno Skupnost , ki ga predhodno odobri Agencija . Ta naložbeni načrt vključuje modeliranje integriranih omrežij, ob upoštevanju skladišč in obratov za UZP scenarije razvoja, poročilo o ustreznosti ponudbe in povpraševanja ter oceno prožnosti omrežja. Naložbeni načrt se opira predvsem na nacionalne naložbene načrte , ki upoštevajo vidike Skupnosti in regionalne vidike za načrtovanje omrežij, vključno s smernicami za vseevropska energetska omrežja v skladu z Odločbo št. 1364/2006/ES Evropskega parlamenta in Sveta (10). Naložbeni načrt prepoznava vrzeli pri naložbah, zlasti v zvezi s čezmejnimi zmogljivostmi , ter vključuje naložbe v medsebojne povezave, zlasti, kot prednostno nalogo, v povezave med energetskimi otoki in plinskimi omrežji v Skupnosti ter drugo infrastrukturo, potrebno za učinkovito trgovanje, konkurenco ter za zanesljivost oskrbe. Naložbenemu načrtu se priloži pregled ovir za povečanje čezmejnih zmogljivosti omrežja, nastalih zaradi različnih postopkov ali praks za odobritev. Upravljavci prenosnega omrežja izvajajo objavljeni naložbeni načrt. 6. ▐ Evropsko omrežje upravljavcev prenosnega omrežja za plin lahko na lastno pobudo Agenciji predlaga osnutek kodeksa omrežja za vsa področja razen tistih, ki so našteta v odstavku 3, da bi dosegli cilje, določene v členu 2a. Agencija nato sprejme kodeks omrežja po postopku iz člena 2f, pri tem pa zagotovi, da ta ni v nasprotju s smernicami, sprejetimi v okviru člena 2e. Člen 2d Spremljanje s strani Agencije 1. Agencija spremlja izvajanje nalog Evropskega omrežja upravljavcev prenosnih omrežij za plin iz člena 2c(1). 2. Evropsko omrežje upravljavcev prenosnega omrežja za plin Agenciji v odobritev predloži osnutek ▐ kodeksa omrežja in dokumente iz člena 2c(1) . Evropsko omrežje upravljavcev prenosnega omrežja za plin zbira vse zadevne informacije o izvajanju kodeksa omrežja ter jih predloži v oceno Agenciji. 3. Agencija spremlja izvajanje tehničnega kodeksa, 10-letnega naložbenega načrta ter letnega delovnega programa in vključi izide tega spremljanja v svoje letno poročilo. V primeru, da upravljavci prenosnega omrežja ne upoštevajo kodeksa omrežja, 10-letnega naložbenega načrta ali letnega delovnega programa Evropskega omrežja upravljavcev prenosnega omrežja za plin, Agencija o tem posreduje informacije Komisiji . Člen 2e Priprava smernic 1. Komisija po posvetovanju z Agencijo pripravi letni seznam prednostnih nalog, ki opredeljuje najpomembnejša vprašanja v zvezi z razvojem notranjega trga s plinom. 2. Ob upoštevanju seznama prednostnih nalog Komisija Agenciji naroči, da v šestih mesecih pripravi osnutek smernic, ki bodo določale osnovna, jasna in objektivna načela za uskladitev pravil, kakor to določa člen 2c. 3. Agencija se pri pripravi teh smernic na odprt in pregleden način uradno posvetuje z Evropskim omrežjem upravljavcev prenosnega omrežja za plin in drugimi zainteresiranimi stranmi. 4. Agencija sprejme osnutek smernic na osnovi teh posvetovanj. Podrobno navede, kakšne pripombe je prejela med posvetovanjem, in razloži, na kakšen način jih je upoštevala. Če pripomb ni upoštevala, to utemelji. 5. Komisija lahko na lastno pobudo ali na zahtevo Agencije sproži isti postopek za posodobitev smernic. Člen 2f Priprava kodeksa omrežja 1. Šest mesecev po tem, ko Agencija sprejme smernice, in v skladu s členom 2e Komisija naroči Evropskemu omrežju upravljavcev prenosnega omrežja za plin, da pripravi osnutek kodeksa omrežja, pri tem pa v celoti upošteva načela, določena v smernicah. 2. Pri pripravi tega kodeksa Evropsko omrežje upravljavcev prenosnega omrežja za plin upošteva tehnično znanje in izkušnje tržnih udeležencev in uporabnikov omrežja ter jih obvešča o napredku. 3. Evropsko omrežje upravljavcev prenosnega omrežja za plin osnutek kodeksa predloži Agenciji. 4. Agencija se na odprt in pregleden način uradno posvetuje o osnutku kodeksa omrežja. 5. Agencija sprejme osnutek kodeksa omrežja na osnovi teh posvetovanj. Podrobno navede, kakšne pripombe je prejela med posvetovanjem, in razloži, na kakšen način jih je upoštevala. Če pripomb ni upoštevala, to utemelji. 6. Na lastno pobudo Agencije ali na zahtevo Evropskega omrežja upravljavcev prenosnega omrežja za plin se po enakem postopku lahko izvede revizija veljavnega kodeksa omrežja . 7. Komisija lahko na priporočilo Agencije kodeks omrežja predloži odboru iz člena 14(1), ki ga dokončno sprejme v skladu z regulativnim postopkom s pregledom iz člena 14(2). Člen 2g Posvetovanja 1. Pri izvajanju svojih nalog se Agencija na odprt in pregleden način uradno posvetuje z vsemi ustreznimi udeleženci na trgu ▐. Posvetovanje vključuje dobavitelje, odjemalce, uporabnike omrežja, upravljavce distribucijskega omrežja, upravljavce obratov in skladišč za UZP, vključno z ustreznimi (industrijskimi) združenji, tehničnimi organi in združenji zainteresiranih strani. 2. Vsi dokumenti in zapisniki zasedanj v zvezi z vprašanji iz odstavka 1 se objavijo. 3. Pred sprejetjem smernic in kodeksa Agencija navede, kakšne pripombe je prejela med posvetovanjem in na kakšen način je te pripombe upoštevala . Če pripomb ni upoštevala , Agencija to utemelji. 4. Evropsko omrežje upravljavcev prenosnega omrežja za plin sodeluje z udeleženci na trgu in uporabniki omrežja v skladu s členom 2f(2). Člen 2h Stroški Stroške, povezane z dejavnostmi Evropskega omrežja upravljavcev prenosnega omrežja za plin iz členov 2a do 2i, krijejo upravljavci prenosnega omrežja in se upoštevajo pri izračunu tarif. Člen 2i Regionalno sodelovanje upravljavcev prenosnih omrežij 1. Upravljavci prenosnega omrežja znotraj Evropskega omrežja upravljavcev prenosnega omrežja za plin vzpostavijo regionalno sodelovanje, da bi prispevali k nalogam iz člena 2c(1). Zlasti vsaki dve leti objavijo regionalni naložbeni načrt in na podlagi tega načrta se lahko odločajo glede naložb. Regionalni naložbeni načrt ne sme biti v nasprotju z 10-letnim naložbenim načrtom iz člena 2c(1)(c). 2. Upravljavci prenosnega omrežja spodbujajo operativne dogovore, da zagotovijo optimalno upravljanje omrežja in spodbudijo razvoj izmenjave energije, usklajeno dodeljevanje čezmejnih zmogljivosti ▐ ter združljivost čezmejnih mehanizmov izravnave. 3. Nacionalni regulativni organi in drugi ustrezni nacionalni organi na vseh ravneh sodelujejo, da bi uskladili tržno strukturo in svoje nacionalne trge integrirali vsaj na eni ali več regionalnih ravneh, kar bi bil prvi in vmesni korak k popolnoma liberaliziranemu notranjemu trgu. Zlasti spodbujajo sodelovanje upravljavcev prenosnih omrežij na regionalni ravni ter omogočajo njihovo integracijo na regionalni ravni z namenom, da oblikujejo konkurenčen notranji trg, pospešijo uskladitev svojega regulativnega in tehničnega okvira ter še zlasti integrirajo še obstoječe plinske otoke.